Чэрвеньскім суботнім днём 1941 года выпускнікам мінскіх сярэдніх школ выдалі атэстаты сталасці, і па ўсталяванай традыцыі юнакі і дзяўчаты сабраліся сустракаць свой першы самастойны світанак на былой Савецкай вуліцы (цяперашнім праспекце Незалежнасці), каля маста праз раку Свіслач. Маладыя дрэўцы гарадскога парку, які цяпер носіць імя Максіма Горкага, чулі пра мары моладзі, перад якою адкрываўся жыццёвы прастор.